સુનિતા યાદવ

સુનિતાએ ફેસબુક લાઇવ કરીને કહ્યું, "પોલીસ વિભાગમાં એવી કેટલીય છોકરીઓ છે, જે દાનતથી કામ કરવા માગે છે. એકદમ સિંઘમ બનીને કામ કરવું છે પણ તે નથી કરી શકતી. એમના ઉપરી અધિકારીઓએ એમને મજબૂર કરી રાખી છે." 

લૉકડાઉનના નિયમોનો ભંગ અને કથિત રીતે અભદ્ર ભાષાનો પ્રયોગને લઈને સુનિતા યાદવ અને રાજ્યકક્ષાના આરોગ્યમંત્રી કિશોર ઉર્ફે કુમાર કાનાણીના પુત્ર પ્રકાશ કાનાણી અને તેમના કેટલાક મિત્રો વચ્ચે રકઝક થઈ હતી.

જે બાદ પોલીસે સુનિતા યાદવ અને મંત્રીના પુત્ર તથા તેમના મિત્રો સામે ફરિયાદ નોંધી હતી. 

ગત ગુરુવારે રાતે બનેલી ઘટના બાદ અનેક લોકો સુનિતા યાદવની કામગીરીને વખાણી રહ્યા છે અને તેમને ન્યાય આપવાની માગણી કરી રહ્યા છે.

તો સામે અનેક લોકો સુનિતા યાદવનું વર્તન પણ યોગ્ય ન હોવાનું કહી રહ્યા છે.

આખી ફિલ્મ બાકી છે...

સુનિતા યાદવે 13 જુલાઈના રોજ રાતે ફેસબુકમાં લાઇવ કર્યું હતું.

તેઓએ કહ્યું કે "મારી પાસે એવું ઘણું બધું છે, પણ હું એ બધું કહી શકતી નથી, કેમ કે મારી પર ઘણું બધું દબાણ આવી રહ્યું છે.

તેમણે એવું પણ કહ્યું, "તમે જે વીડિયો જોયો છે, એન માત્ર 10 ટકા છે, હજુ આખું પિક્ચર બાકી છે. એ પછી તમને જણાવીશ."

પોલીસની કામગીરીની વાત કરતાં તેઓ કહે છે, "પોલીસવાળા ચોવીસ કલાક ફરજ બજાવે છે. જે ટેન્શન કે તણાવમાં સામાન્ય લોકો આત્મહત્યા કરી લે છે, એનાથી ડબલ તણાવમાં પોલીસવાળા કામ કરે છે." 

સુનિતાએ એમ પણ કહ્યું હતું કે પોલીસવાળા સાથે સારી ભાષામાં વાત કરવી જોઈએ. 

તેઓ કહે છે કે "મારી જેવા અનેક પોલીસવાળા છે, જે સારી રીતે કામ કરવા માગે છે, પણ તેમની પણ કેટલીક મજબૂરી હોય છે." 

એ સમયે બનેલી ઘટનાની વાત કરતાં સુનિતાએ કહ્યું કે "ત્યાં એક માણસ હતો, જે મારા માટે સાક્ષાત્ ભગવાન સમાન હતો, કેમ કે જો એ ન હોત તો મારી સાથે કંઈ પણ થઈ શકતું હતું. દિલ્હીના નિર્ભયાકેસની જેમ પાર્ટ-2 થયો હતો અને તમે કૅન્ડલ લઈને રસ્તા પર ઊતરી આવ્યા હોત."

તેમણે કહ્યું કે "હું મારા સારા ભવિષ્ય માટે રાજીનામું આપી રહી છે. હું તૈયારી કરવા માગું છું. રાતદિવસ મહેનત કરવી છે, મારે આઈપીએસ ઑફિસર બનવું છે."

આ મામલે શહેર પોલીસ કમિશનર આર.બી. બ્રહ્મભટ્ટે સ્થાનિક પત્રકાર ધર્મેશ અમીન સાથે વાત કરતાં જણાવ્યું કે સુનિતા યાદવે ફેસબુક લાઇવમાં જે કહ્યું છે એ સમગ્ર મામલે તપાસના આદેશ અપાયા છે.

કોણ છે સુનિતા યાદવ?

સુનિતા યાદવ

પોલીસમાં એલઆર તરીકે ફરજ બજાવતા સુનિતા યાદવે સુરતમાંથી બીએનો અભ્યાસ કર્યો... \n\nમને ઉપરના લેખ માટે સારું શીર્ષક આપો.
સુનિતા યાદવે ઉપરી પોલીસ અધિકારીઓ પર શું આરોપ લગાવ્યા?